Document ID: 32004R0466

Kommissionens forordning (EF) nr. 466/2004
af 12. marts 2004
om ændring af forordning (EF) nr. 2125/2003 for så vidt angår fristen for den nationale myndigheds beslutning om driftsprogrammer og driftsfonde
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), særlig artikel 48, og
ud fra følgende betragtninger:
(1) Med Kommissionens forordning (EF) nr. 2125/2003 af 3. december 2003 om fravigelse af forordning (EF) nr. 1433/2003 med hensyn til den nationale myndigheds beslutning om driftsprogrammer og driftsfonde(2) fraviges for 2003 fristen den 15. december, der er fastsat i artikel 13 og 14 i Kommissionens forordning (EF) nr. 1433/2003 af 11. august 2003 om gennemførelsesbestemmelser til Rådets forordning (EF) nr. 2200/96 for så vidt angår driftsfonde, driftsprogrammer og finansiel støtte(3), og medlemsstaterne får mulighed for at træffe de beslutninger, der er fastsat i nævnte artikel 13 og 14, senest den 31. januar 2004.
(2) På grund af en stor administrativ arbejdsbyrde har nogle medlemsstater ikke været i stand til at undersøge alle programmer og træffe beslutninger herom inden udløbet af den nye frist: 31. januar 2004. For ikke at skade de erhvervsdrivende og for at give de nationale myndigheder mulighed for at fortsætte deres undersøgelser bør denne frist forlænges til den 15. marts 2004.
(3) Da sagen haster, skal forordningen straks træde i kraft.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
I forordning (EF) nr. 2125/2003 affattes artikel 1, stk. 1, således:
"1. Medlemsstaterne kan for 2003 som undtagelse fra artikel 13, stk. 2, og artikel 14, stk. 3, i forordning (EF) nr. 1433/2003 træffe beslutning om driftsprogrammerne og driftsfondene og om anmodningerne om ændring af driftsprogrammerne senest den 15. marts 2004."
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. marts 2004.

Labels: 17
19
5
6
15